《顶破二山诗》
宋代·苏舜钦

此邑有顶山，下潜子母虬。其子去为雨，以救乡人忧。

前擘穷峰开，化出百丈湫。后因号破山，致祠献庶羞。

岁来省其母，风雹六月秋。烟云腾蹋去，不复经月留。

邑民赖其灵，虽旱岁有收。因成两佛宇，幽邃号胜游。

涧泉走鸾车，松桂拥石楼。夜堂人噤渗，阴壁风飕飗。

近年返暴雨，颇亦伤田畴。老农务祈祷，梵呗日不休。

常为释徒利，乃作生民雠。呜呼二虬者，其说何悠悠。

作者简介：苏舜钦（1008—1048）北宋诗人，字子美，开封（今属河南）人，曾祖父由梓州铜山（今四川中江）迁至开封（今属河南）。曾任县令、大理评事、集贤殿校理，监进奏院等职。因支持范仲淹的庆历革新，为守旧派所恨，御史中丞王拱辰让其属官劾奏苏舜钦，劾其在进奏院祭神时，用卖废纸之钱宴请宾客。罢职闲居苏州。后来复起为湖州长史，但不久就病故了。他与梅尧臣齐名，人称“梅苏”。有《苏学士文集》诗文集有《苏舜钦集》16卷，《四部丛刊》影清康熙刊本。1981年上海古籍出版社出版《苏舜钦集》。